આઈપીએલ 10ની ફાઈનલ પહેલાની છેલ્લી મેચમાં મુંબઈ ઈન્ડિયન્સે કોલકાતા નાઈટ રાઈડર્સને 6 વિકેટે હરાવી ફાઈનલમાં પોતાનું સ્થાન નક્કી કરી લીધું છે. કોલકાતાની ખરાબ બેટિંગને કારણે માત્ર 108 રનના ટારગેટને મુંબઈ ઈન્ડિયન્સે માત્ર 14.3 ઓવરમાં 4 વિકેટ ગુમાવી મેચ જીતી લીધી હતી. મુંબઈ તરફથી કૃણાલ પંડ્યાએ 30 બોલમાં 45 રનની ઈનિંગ રમી ટીમને ફાઈનલમાં પહોંચાડ્યું. મુંબઈ તરફથી બોલિંગમાં કર્ણ શર્માએ 4 ઓવરમાં 16 રન આપી 4 વિકેટ મેળવી હતી. સાથે જ મેન ઓફ ધ મેચનો એવોર્ડ પણ કર્ણ શર્માને આપવામાં આવ્યો.